b'\n_START_ARTICLE_\nSaintes\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Saintonge ob reki Charente med La Rochelle in Bordeauxom.\n_START_SECTION_\nZgodovina\n_START_PARAGRAPH_\nKraj je bil ustanovljen okoli leta 20 pr. n. \xc5\xa1t. pod imenom Mediolanum Santonum. Po nekaterih ocenah naj bi naselbina tedaj imela pribli\xc5\xbeno 15.000 prebivalcev, njene meje pa naj bi bile skoraj identi\xc4\x8dne sedanji meji kraja._NEWLINE_Saintes je bil glavno mesto nekdanje province Saintonge. V letu 1242, med Sainton\xc5\xa1ko vojno je bil prizori\xc5\xa1\xc4\x8de obleganja francoske vojske._NEWLINE_V \xc4\x8dasu verskih vojn je bil pogosto na udaru vsled \xc5\xa1tevilnih protestantov, ki so naseljevali to ozemlje._NEWLINE_Z letom 1730 se je za Saintes za\xc4\x8delo novo obdobje, ko je po izgradnji H\xc3\xb4tel du Marquis de Monconseil do\xc5\xbeivel \xc5\xa1tevilne spremembe v naravi._NEWLINE_V zgodnjem obdobju francoske revolucije je postal politi\xc4\x8dna baza jakobinskega revolucionarja Andr\xc3\xa9ja Antoina Bernarda, njegovega predstavnika v Zakonodajnem zboru 1791-92 in Narodnem zboru 1792-95, soodgovornega za vladavino terorja.'